字大細

字大細，喺排版、平面設計同文書處理，係指心目中想印出來嘅字有幾大隻，而通常統一用點計，點數越大啲字就越大。字大細亦都可以當長度單位用，叫正方。

以前中文圈同英文圈唔係用點計，例如以前中文會叫幾號字；英文就唔同大細有唔同名。

如果目的係要保證隻字實際有幾大，淨睇大細有幾多點，其實係冇用嘅，一定雖然淨講字大細並唔對應任何可見嘅物理量，但係好多無障礙設計嘅標準都有字大細嘅規定。

定義

原則上，喺字粒時代，字大細嘅定義就係字粒嘅大細，或者準確啲講係字面嘅高度，即係理論上係個可以用尺嘅物理量。

喺電腦排版，數碼字款嘅字大細，一般只係將1點大細嘅字形按比例放大縮細。間中會有例外，例如有啲排版軟件可能會自動揀視覺大細，不過就算係計埋視覺大細，都只係將啱用嘅視覺大細由1點嘅原大按比例放大。

定義同感知嘅偏差

雖然字粒嘅大細原則上可以，但係有時，為咗方便可以排行距細過字大細，可以特登唔鑄字頷，變咗實際大細會細過理論上嘅大細，要用行隔楔位先會啱返，又或者掉轉頭鑄大咗，唔使用行隔已經行距大過字大細本身，亦即係話，字粒嘅字大細其實同現實相乎。

至於喺電腦排版，1點大細嘅字形究竟係乜樣，就取決於設計師喺個格入面點畫；個格幾大係個設計師隨便定，不過無論幾大，印或者顯示出嘅大細都只係 1 點。

格入面嘅字要畫幾大，係冇規定嘅，亦冇可能規定，因為如果個格嘅高度係固定，要控制隻字唔同部分嘅大細比例，就只可以透過切割固定咗嘅高度；唔同嘅切割方法做成嘅唔同比例，但係切割出，總會有某部分喺視覺上比較重要，呢部分大啲，望落隻字就大啲，相反，呢部分細啲，望落隻字就細啲。例如，喺英文排版，細楷嘅 X 長喺視覺上最重要，所以如果 X 長特細，就要用好大嘅點數先可以睇落有正常大細咁大。

另外，亦冇規定唔准畫出界。兩個原因都說明點解字大細冇可能代表到字肉眼感測到嘅真實大細。

視覺大細

喺19世紀之前，唔同大細嘅字粒並唔係好似數碼字款咁，係按比例放大縮細嘅，而係人手執過，唔同大細嘅字，形狀上其實有好大出入。呢種視覺上嘅修正喺  嘅傳統 METAFONT 字款同一啲貴價嘅數碼字款都有；叫視覺大細，呢個並唔係傳統嘅名，而係 Adobe 喺推出 Multiple Masters 格式嗰陣作嘅叫法。視覺大細其實唔係一種大細，而係適用於嗰個大細嘅形狀。

視覺大細嘅原理，係實際大細唔同嘅字，形狀上其實有唔同嘅需要，例如，如果將普通大細嘅字夾硬按比例縮細，啲綫就會幼得滯同排得太密，會好唔易睇，掉轉頭講，如果將普通大細嘅字夾硬按比例放大，啲綫就粗得滯同形狀上有啲悶，所以大細字有唔同用途，亦都意味住形狀上都要唔同。

視覺大細有個前提，就係假定讀者同啲字嘅距離係正常閱讀距離。

閱讀距離

提到字大細，一般人聯想到嘅係普通閱讀距離之下睇到啲字幾大，但係喺環境平面設計，設計師要顧及到嘅係幾米、十幾米甚至更遠嘅距離，所以，用嘅字大細會大過常見嘅數值好多。距離越遠，用嘅字大細就要越大，例如，如果要 10 米以外睇到，要用 300 點嘅字先有正常距離 12 點嘅效果。

呢種距離，其實喺普通嘅平面設計亦會遇到，例如，如果用投影機播 PowerPoint，打落銀幕嘅字如果要最尾一行嘅人都睇到，就應該計返最細可以用幾大隻嘅字，間房大啲，隨時已經講緊 10 米嘅距離。當然，如果個距離要用到 300 點大嘅字，個設計師並唔會指定 300 點嘅字大細，而係要按照銀幕上面影像嘅大細，計返電腦上面幾大隻字喺投影之後會變成 300 點。

海報設計亦有類似情況，例如，如果喺地下鐵月台，路軌嘅另一邊放廣告，如果啲字唔夠大，啲人係冇可能行近啲睇清楚嘅，亦即係話，設計師應該考慮至少 3 米以上嘅閱讀距離。

網頁嘅字大細

喺網頁，基於無障礙設計等等嘅原因，熒幕用嘅字大細一般已經唔再用點計，亦都唔係用像素計，而係用正方，同一個可以叫 ｢原大細｣ 嘅單位，即係 html 元素入面指定嘅字大細。

字大細嘅 ｢音階｣
平面設計師同一般用文書處理系統嘅人都會當字大細係可以是但定，亦即係字大細構成嘅係一個光譜。但係喺傳統排版，由於字粒係實物，唔可能隨便放大縮細，字大細構成嘅並唔係光譜，而係 ｢音階｣。英文排版傳統用嘅係一個由 6 點到 72 點嘅 ｢音階｣，當中只有17個 ｢音符｣。

呢啲名並唔係一直都對應一樣嘅點數，亦都好似音符可以升降咁，前便同中間其實係有第啲字大細嘅。

拎
歐美傳統字大細嘅詳細歷史

攷

排版
平面設計
文書處理器